PRITARTA

Šiaulių lopšelio-darželio „Rugiagėlė“ tarybos 2018-12-28 posėdžio protokoliniu nutarimu

(protokolu Nr. IT- )

PATVIRTINTA

Šiaulių lopšelio-darželio „Rugiagėlė“

direktoriaus 2018 m. gruodžio d.

įsakymu Nr. V-

**ŠIAULIŲ LOPŠELIO-DARŽELIO „RUGIAGĖLĖ“**

**2019 METŲ VEIKLOS PLANAS**

Šiauliai

2018

**I SKYRIUS**

**2018 METŲ VEIKLOS PLANO ĮGYVENDINIMAS**

1. metais buvo numatyti tikslai:

**1. Tenkinti ikimokyklinio ir priešmokyklinio ugdymo(si) poreikius, orientuojantis į Geros mokyklos modelį .**

* 1. Sudaryti sąlygas ugdymo turinio kaitai.
  2. Plėtoti ugdytinių emocinių ir socialinių kompetencijų ugdymą.
  3. Skatinti gilesnį vaiko pažinimą ir taikyti įvairesnius būdus jo poreikiams išaiškinti.
  4. Kokybiškai įgyvendinti neformaliojo ugdymo programas.
  5. Formuoti vaikų sveikatos saugojimo įgūdžius.

**TEIGIAMI POKYČIAI:**

* Atnaujinta ikimokyklinio ugdymo programa ,,Vaikystės takeliu“, pagal kurią nuo 2018 m. rugsėjo mėnesio ugdomi ikimokyklinio amžiaus vaikai. Į programą integruotos etninio ugdymo gairės, kurios padeda pedagogams organizuoti ugdomąsias veiklas, tenkinant vaikų etnokultūrinės saviraiškos poreikius.
* Ugdomosios veiklos ikimokykliniame amžiuje planuojamos ,,Plaukimo takelio“ metodu. Sukurtas ir pradėtas įgyvendinti ugdymo turinio planavimo modelis. Sutarta dėl ilgalaikių, trumpalaikių, individualių planų rašymo struktūros. Parengtas pritaikytos programos planavimo modelis.
* Nuo 2018 m. rugsėjo oficialiai pradėta naudotis el. dienynu ,,Mūsų darželis“, kuris atveria naujas galimybes ugdymo turinio planavimui, bendradarbiavimui.
* Siekiant plėtoti ugdytinių emocinių ir socialinių kompetencijų ugdymą jau antrus metus iš eilės įstaigoje organizuojamas projektas ,,Emocijų ruduo“. Šiais metais projekte dalyvavo ir lopšelių- darželių ,,Pupų pėdas“, ,,Coliukė“ ugdytiniai.
* Su priešmokyklinio amžiaus vaikais įgyvendinamas tarptautinis projektas ,,Zipio draugai“. Taip pat šis projektas įgyvendinamas ir su specialiųjų poreikių ugdytiniais. Socialinė pedagogė ir specialiosios grupės auklėtoja kartą per savaitę veda užsiėmimus. Juose dalyvauja 30 ugdytinių.
* Sausio mėnesį visose grupėse buvo minima draugystės savaitė. ,,Nykštukų“ grupės ugdytiniams organizuotas atskiras renginys, kurio metu buvo skatinama vaikų emocijų raiška.
* ,,Gandriukų‘‘ ir ,,Meškiukų‘‘ grupėse įgyvendintas emocijų raiškos tobulinimo projektą – ,,Aš mokausi pykti“.
* Per visus metus buvo aktyviai siekiama kuo giliau pažinti kiekvieną vaiką ir tenkinti jo poreikius. Tai įrodo suplanuotas ir įgyvendintas siekis įtraukti tėvus į vaiko pažangos ir pasiekimų vertinimą. 2018 pavasarį vaiko pažangos ir pasiekimų vertinime dalyvavo 80 proc. tėvų, rudenų – 100 proc.
* Aktyvus tėvų dalyvavimas vaiko pažangos ir pasiekimų vertinime padeda pedagogams geriau pažinti kiekvieną vaiką ir tikslingiau planuoti ugdymo procesą, tenkinti vaiko poreikius.
* Kasmet vykdoma apklausa dėl naujai pradėjusių lankyti lopšelį-darželį vaikų adaptacijos. Šios apklausos duomenys taip pat padeda išsiaiškinti tiek tėvų, tiek vaikų poreikius ir padeda numatyti veiksmus sėkmingai vaikų adaptacijai.
* 2018 m. pavasarį vykdyta ugdytinių tėvų apklausa dėl papildomo ugdymo pasirinkimo galimybių ir organizavimo. Atsižvelgiant į išsakytus pageidavimus nuo 2018 m. rugsėjo lopšelyje-darželyje ugdytiniai gali rinktis: anglų kalbos, dailės, dainavimo, krepšinio, robotikos užsiėmimus. Užsiėmimuose dalyvauja ugdytiniai nuo trijų metų amžiaus.
* Pagerintos sąlygos papildomiems užsiėmimams organizuoti. Įrengtas atskiras kabinetas, kuriame vyksta dailės, robotikos užsiėmimai.
* Formuojant vaikų sveikos gyvensenos įgūdžius, grupių auklėtojos glaudžiai bendradarbiauja su visuomenės sveikatos priežiūros specialiste, kuri planingai ir kokybiškai ugdytiniams organizuoja pažintines valandėles, konsultacijas, viktorinas ir kitus renginius.
* Spalio mėnesį, siekiant gilinti sveikatos įgūdžius ir žinias, kiekvienoje grupėje buvo organizuojamos ugdomosios veiklos sveikatingumo tema. Lopšelyje-darželyje spalio mėnuo tradiciškai skelbiamas sveikatingumo mėnesiu.
* Organizuotoje ,,Rudenėlio šventėje“ ugdytiniams buvo pateikta daug ir žaismingos informacijos apie sveiką mitybą, vitaminus.
* Darželyje vyko respublikinio ikimokyklinių ugdymo įstaigų projekto ,,Lietuvos mažųjų žaidynės 2018“ I-asis etapas. II-asis etapas, vykęs Šiaulių ,,Romuvos“ progimnazijoje, mūsų įstaigos dalyviams atnešė II vietą ir galimybę dalyvauti finaliniame renginyje, kuris vyko Panevėžyje. Įgyvendinant Lietuvos tautinio olimpinio komiteto ir Respublikinės ikimokyklinio ugdymo kūno kultūros pedagogų asociacijos organizuojamą projektą, mūsų ugdytiniai turėjo galimybę tobulinti sportinius įgūdžius ir suvokti aktyvaus ir sportiško gyvenimo svarbą. Dalyvavimą šiame projekte ir pasiektus rezultatus vertiname, kaip tinkamai organizuojamą ugdymo procesą vaikų sveikatinimo bei fizinio aktyvumo srityse.

**VEIKLOS TRŪKUMAI:**

* Įstaiga menkai įsitraukė į miesto, šalies, tarptautinius edukacinius projektus. Pedagogai vengė aktyvaus dalyvavimo, jiems trūko pasitikėjimo savo jėgomis, neieško naujovių. Stigo pedagogų aktyvumo projektų rengime ir dalyvavime.
* Ugdomųjų veiklų organizavimo metu naujai atvykusiems pedagogams trūko įgūdžių ir patirties, tai apsunkino ugdymo proceso kokybės užtikrinimą.
* Pedagogams trūko kūrybiškumo, įgūdžių ir patirties ieškant naujų renginių organizavimo formų ir būdų. Tai ypač išryškėja masiniuose darželio renginiuose.

**2. Organizuoti lopšelio-darželio pedagogų mokymą(si), gerosios patirties sklaidą, tėvų švietimą.**

2.1. Užtikrinti pozityvų bendradarbiavimą su tėveliais, didinant jų įsitraukimą į lopšelio-darželio veiklą.

2.2. Gilinti pedagogų mokymosi visą gyvenimą nuostatą.

2.3. Vykdyti sėkmingą gerosios patirties sklaidą.

* Organizuotos dvi šeimų šventės: ,,Drauge – aš tėtis ir mama“, Senelių šventė ,,Šokam šokymėlį“. Tėveliai aktyviai dalyvavo ir kituose darželio renginiuose. Džiaugiamės jų pagalba ir aktyvumu Kalėdinėse šventėse, Mamyčių dienose.
* Organizuota pažintinė diena naujai atvykusių ugdytinių tėvams ,,Sveikas, darželi“ padėjo sėkmingiau užmegzti bendradarbiavimo ryšius su tėvais, siekiant švelnesnės naujai atvykusių vaikučių adaptacijos.
* Bendradarbiaujant su Šiaulių miesto PPT, tėvams organizuotos 4 paskaitos vaikų ugdymo ir drausminimo klausimais.
* Sukurtas ir masiniuose renginiuose ne kartą rodytas lopšelį-darželį reprezentuojantis filmukas ,,Mūsų darželis“.
* Pedagogams buvo sudaryta galimybė dalyvauti kvalifikaciniuose renginiuose nuotoliniu būdu, savarankiškai rinktis temas.
* Įstaigoje organizuoti naudojimosi elektroniniu dienynu ,,Mūsų darželis“ mokymai, pirmosios pagalbos ir sanitarinės higienos kursai.
* Švietimo skyriaus organizuotas patikrinimas dėl ikimokyklinio amžiaus vaikų pažangos ir pasiekimų vertinimo parodė, kad įstaigos pedagogai turi pakankamai žinių ir kompetencijų vertinti ir fiksuoti vaikų pasiekimus bei pažangą elektroniniame dienyne.
* Įsigyti šviesos stalai ir įvairūs priedai darbui su jais. Šios ugdymo priemonės skirtos specialiųjų poreikių vaikams, smulkiosios motorikos ir kalbinių gebėjimų ugdymui.
* 2018 metų įstaigoje pradėjo dirbti trys nauji pedagogai, neturintys pedagoginės patirties. Jiems skirti mentoriai, teikiamos metodinės konsultacijos.
* Apie lopšelyje-darželyje vykstančius renginius informacija sistemingai teikiama interneto svetainėje, dalinamasi Facebook‘o paskyroje.
* Pedagogai dalyvavo miesto, šalies rengiamuose trumpalaikiuose projektuose, piešinių, darbelių parodose: ,,Mano profesija“, ,,Žaisliukas Kalėdinei eglutei“.

**VEIKLOS TRŪKUMAI:**

* Dalis pedagogų menkai įsitraukė į darbo grupių veiklą.
* Pedagogai nepakankamai tobulino bendrąsias ir dalykines kompetencijas.
* Dėl lėšų stygiaus neorganizuotas seminaras turizmo renginių organizavimo klausimais.
* Pedagogai vengė organizuoti atviras veiklas ir dalintis gerąja darbo patirtimi.
* Nesuorganizuota pedagogų metodinių priemonių paroda.
* Neužmegztas naujas ryšys su kita ikimokykline ugdymo įstaiga bendradarbiavimo ir gerosios patirties sklaidos klausimais.

**3. Kurti saugią, sveiką ir modernią edukacinę aplinką, atliepiančią lopšelio-darželio bendruomenės poreikius.**

3.1. Gerinti materialinę bazę modernizuojant edukacines aplinkas.

3.2. Atnaujinti lauko edukacines erdves.

**TEIGIAMI POKYČIAI:**

* Grupėse planingai ir tikslingai atnaujinamos ugdymo priemonės (atnaujinta 10 proc. priemonių) meninių, socialinių kompetencijų ugdymui.
* Įsigytas naujas muzikos instrumentas ,,Clavinova“, priemonės vaikų muzikinių gebėjimų ugdymui.
* Įsigyta ugdymo priemonių judesio korekcijos, kūno kultūros užsiėmimams.
* Atnaujinti baldai ,,Ančiukų“, ,,Gandriukų“, ,,Peliukų“, ,,Kiškių“ grupėse.
* Suremontuota ,,Ančiukų“ grupė ir pritaikyta 2–3metų amžiaus vaikų ugdymui, aprūpinta ugdymo priemonėmis.
* Suremontuoti ,,Peliukų“ ir ,,Gandriukų“ grupių miegamieji.
* Įrengti socialinio pedagogo, specialiojo pedagogo, judesio korekcijos mokytojo, direktoriaus, direktoriaus pavaduotojo ugdymui kabinetai.
* Pakeistos pėsčiųjų takų trinkelės, sutvarkytas įvažiavimas į darželio kiemą, automobilių stovėjimo aikštelė.
* Atnaujintos ir parengtos naudojimui, pagal higienos normos reikalavimus, 2 smėlio dėžės.

**VEIKLOS TRŪKUMAI:**

* Nesutvarkytos ir neparuoštos smėlio dėžės naudojimui pagal higienos normų reikalavimus.
* Neįrengta lauko žaidimų aikštelė.

**II SKYRIUS**

**2019 METŲ VEIKLOS TIKSLAI, UŽDAVINIAI, PRIEMONĖS**

Šiaulių lopšelis-darželis „Rugiagėlė“ išsikėlė 2019 metų veiklos tikslus, atsižvelgdamas į pagrindines valstybinės švietimo politikos formuotojų, įstaigos strateginiame veiklos plane 2019 – 2021 metams numatytas kryptis, į socialinės aplinkos ypatumus, įstaigos vykdomą veiklą, turimus išteklius, bendruomenės narių pasiūlymus. 2019 metais įstaigoje keliami tokie veiklos tikslai ir uždaviniai:

1. **Tikslas. Ugdymo(si), tenkinančio individualius vaiko poreikius, kokybės gerinimas.**

1.1. Gerinti ugdytinių pasiekimus sakytinės, rašytinės ir problemų sprendimo ugdymo srityse.

1.2. Teikti savalaikę pagalbą specialiųjų ugdymosi poreikių turintiems vaikams.

1.3. Tobulinti vaiko asmeninės pažangos stebėjimą, rezultatų naudojimą tolimesniam ugdymui.

1. **Tikslas. Pedagogų, tėvų, bendradarbiaujančių įstaigų partnerystės stiprinimas.**
   1. Dalintis gerąją darbo patirtimi ir tobulinti pedagogų informacinių technologijų taikymo ugdyme įgūdžius.
   2. Didinti tėvų įtraukimą į įstaigos gyvenimą, ugdymo proceso organizavimą.
   3. Plėsti bendradarbiavimo ryšius su socialiniais partneriais, susirasti naujų.

**3. Tikslas. Saugių ir inovatyvių edukacinių erdvių lauke ir viduje kūrimas.**

3.1. Kurti saugias lauko aplinkas, tenkinančias ugdytinių poreikius ir skatinančias jų aktyvumą, kūrybiškumą bei pažintinius gebėjimus.

3.2. Atnaujinti vidaus edukacines erdves ir aprūpinti inovatyviomis ugdymo priemonėmis.

**III SKYRIUS**

**2019 METŲ VEIKLOS TIKSLAI, UŽDAVINIAI IR PRIEMONĖS**

**1. Tikslas. Ugdymo(si), tenkinančio individualius vaiko poreikius, kokybės gerinimas.**

|  |  |  |  |  |  |
| --- | --- | --- | --- | --- | --- |
| **UŽDAVINIAI** | **PRIEMONĖ** | **ATSAKINGAS, VYKDYTOJAI** | **LAIKAS** | **PATVIRTINANTIS DOKUMENTAS** | **REZULTATAS, ĮVERTINIMO KRITERIJUS** |
| 1.1. Gerinti ugdytinių pasiekimus sakytinės, rašytinės kalbos ir problemų sprendimo ugdymo srityse. | 1.1.1. Ugdymo turinio planavimas | Direktorius, direktoriaus pavaduotojas ugdymui | Sausio – gruodžio mėn. | Ilgalaikiai ir trumpalaikiai grupių planai, ugdytinių pažangos ir pasiekimų vertinimo ataskaitos | Pedagogai sistemingai planuoja veiklas susijusias su sakytinės ir rašytinės kalbos, problemų sprendimo sričių ugdymu.  Gerėja ugdytinių pasiekimai sakytinės, rašytinės kalbos ir problemų sprendimo ugdymo srityse  ( lyginant su 2018 metais, minėtų sričių vidurkis išauga 0,5) |
| 1.1.3.Ugdomųjų veiklų stebėjimas, analizavimas ir aptarimas | Direktorius, direktoriaus pavaduotojas ugdymui | Sausio –gruodžio mėn. | Ugdomųjų veiklų stebėjimo protokolai, metodinio pasitarimo protokolai | Stebėta kiekvieno pedagogo po vieną ugdomąją veiklą, pateiktos rekomendacijos, pastabos ir pasiūlymai dėl ugdomųjų veiklų organizavimo, sakytinės, rašytinės kalbos ir problemų sprendimo srityse vaikų gebėjimų ugdymo |
| 1.1.4. Edukacinių renginių, skirtų kalbinių gebėjimų ugdymui organizavimas. | Direktoriaus pavaduotojas ugdymui | Sausio – gruodžio mėn. | Renginių scenarijai, stebėjimo protokolai, metodinių pasitarimų protokolai | Organizuota 13 grupių renginių ir 2 bendri įstaigos renginiai, skirti vaikų kalbinių gebėjimų ugdymui |
| 1.1.5. Įsitraukimas į miesto, šalies, edukacinius projektus, konkursus, susijusius su vaikų kalbinių gebėjimų ir emocinių-socialinių kompetencijų ugdymu | Direktoriaus pavaduotojas ugdymui, projektų rengimo, organizavimo ir koordinavimo darbo grupė | Sausio – gruodžio mėn. | Pažymėjimai, padėkos (ar kt. dokumentai) patvirtinantys dalyvavimą | Dalyvauta 5 projektuose, konkursuose, susijusiuose su vaikų kalbinių ir emocinių-socialinių kompetencijų ugdymu |
| 1.1.6. Organizavimas ir dalyvavimas prevenciniuose renginiuose ir projektuose | Direktoriaus pavaduotojas ugdymui, projektų rengimo, organizavimo ir koordinavimo darbo grupė | Sausio–gruodžio mėn. | Projekto rengimo nuostatai, renginių scenarijai | Organizuoti 6 prevenciniai renginiai.  Dalyvauta 2 prevenciniuose projektuose |
| 1.1.7. Tarptautinės programos ,,Zipio draugai“ įgyvendinimas | Direktoriaus pavaduotojas ugdymui, socialinis pedagogas, priešmokyklinio ugdymo pedagogai | Sausio–gruodžio mėn. | Socialinio pedagogo, priešmokyklinio ugdymo pedagogų planai, užsiėmimų stebėjimo protokolai | 100 proc. vaikų įgys socialinių emocinių sunkumų įveikimo, bendravimo gebėjimus. |
| 1.2. Teikti savalaikę pagalbą specialiųjų ugdymosi poreikių turintiems vaikams. | 1.2.1. Savalaikės pagalbos vaikams, turintiems specialiųjų ugdymosi poreikių užtikrinimas | Direktorius, Vaiko gerovės komisija, įstaigoje dirbantys specialistai | Sausio–gruodžio mėn. | VGK protokolai, pagalbos gavėjų sąrašai, individualios pagalbos vaikui teikimo planai | Visiems vaikams, kuriems nustatyti specialieji ugdymosi poreikiai teikiama PPT rekomenduotų specialistų pagalba |
| 1.2.2. Tyrimas ,,Pagalbos vaikui teikimo veiksmingumas“ atlikimas | Direktoriaus pavaduotojas ugdymui, VGK, | Vasario mėn. | VGK protokolai, tyrimo anketa, metodinio pasitarimo protokolas | Atliktas tyrimas ,,Pagalbos vaikui teikimo veiksmingumas“  Susitarta dėl pagalbos vaikui teikimo tobulinimo būdų ir metodų |
| 1.2.3. Individualių konsultacijų dėl specialiųjų ugdymosi poreikių vaikų ugdymo tėvams, pedagogams teikimas | Direktoriaus pavaduotojas ugdymui, specialistai | Sausio–gruodžio mėn. | El. dienynas | Teiktos konsultacijos, tėvams, pedagogams (100 proc. visiems pageidaujantiems). |
| 1.2.4. Atviros kompleksinės (logopedas, specialusis pedagogas, judesio korekcijos mokytojas, socialinis pedagogas, grupės auklėtojas) ugdomosios veiklos specialiųjų poreikių vaikams organizavimas. | Įstaigoje dirbantys specialistai | Balandžio mėn. | VGK protokolai, atviros veiklos planas. | Suorganizuotos 4 atviros kompleksinės veiklos |
| 1.3. Tobulinti vaiko asmeninės pažangos stebėjimą, rezultatų naudojimą tolimesniam ugdymui. | 1.3.1. Pažangos ir pasiekimų vertinimo užduočių aplanko parengimas | Direktoriaus pavaduotojas ugdymui, darbo grupė | Sausio –gegužė mėn. | Metodinių pasitarimų protokolai | Parengtas pažangos ir pasiekimų vertinimo užduočių  aplankas atskiroms amžiaus grupėms |
| 1.3.2 Vaiko savęs vertinimo sistemos sukūrimas | Direktoriaus pavaduotojas ugdymui, darbo grupė | Kovo–balandžio mėn. |  | Sukurta vaiko savęs vertinimo sistema |
| 1.3.3. Pažangos ir pasiekimų fiksavimo tobulinimas, rezultatų panaudojimas ugdymo proceso planavime | Direktoriaus pavaduotojas ugdymui, pedagogai | Sausio –gruodžio mėn. | Trumpalaikiai ir ilgalaikiai planai, priežiūros protokolai | Atlikta pažangos ir pasiekimų vertinimo tvarkos įgyvendinimo patikra, tikrinami ir teikiami pasiūlymai dėl ugdymo turinio planavimo, ugdymo proceso organizavimo. |
| 1.4. Sudaryti sąlygas vaikų etnokultūrinių, gamtos ir ekologijos žinių plėtojimui įstaigoje ir už jos ribų. | 1.4.1. Etninių renginių grupėse ir darželyje organizavimas | Direktoriaus pavaduotojas ugdymui,  meninio ugdymo mokytojas, pedagogai | Sausio –gruodžio mėn. | 2019 metų renginių , mokinių saviraiškos poreikių tenkinimo planas, grupių ilgalaikiai planai, renginių scenarijai | Organizuotos 3 kalendorinės- etninės darželio šventės. Organizuotas kiekvienos grupės etninis renginys. |
| 1.4.2. Įsitraukimas į UPC organizuojamą SREAM veiklą | Direktoriaus pavaduotojas ugdymui, pedagogai | Vasario – gruodžio mėn. | Parengta registracijos anketa, sudaryta bendradarbiavimo sutartis | Dalyvaujama UPC organizuojamoje STEAM veikloje |
| 1.4.3. Gamtosauginio –ekologinio projekto rengimas ir įgyvendinimas | Grupių auklėtojos, projektų rengimo, organizavimo ir koordinavimo darbo grupė. | Balandžio mėn. (įgyvendinamas per metus) | Gamtosauginis projektas, jo ataskaita | Parengtas ir įgyvendintas gamtosauginis – ekologinis projektas darželio mastu |
| 1.4.5. Dalyvavimas projektuose, konkursuose, renginiuose miesto, respublikos mastu, susijusiuose su etnokultūrinių žinių gilinimu ir liaudies tradicijų puoselėjimu | Direktoriaus pavaduotojas ugdymui, pedagogai | Sausio – gruodžio mėn. | Pažymėjimai, padėkos ( ar kt. dokumentas) patvirtinantys dalyvavimą | Dalyvauta 3 projektuose, konkursuose, renginiuose miesto, respublikos mastu, susijusiuose su etnokultūrinių žinių gilinimu ir liaudies tradicijų puoselėjimu. |
| 1.4.6. Užsiėmimų apie gamtą ir ekologiją lauke organizavimas, stebėjimas ir analizavimas | Direktorius, direktoriaus pavaduotojas ugdymui, grupių auklėtojos. | Balandžio, gegužės, rugsėjo, spalio mėn. | Stebėjimų protokolai, metodinių pasitarimų protokolai. | Organizuojami tikslingi pažintiniai bei patyriminiai užsiėmimai, ugdomosios veiklos. |

**2.Tikslas: Pedagogų, tėvų, bendradarbiaujančių įstaigų partnerystės stiprinimas.**

|  |  |  |  |  |  |
| --- | --- | --- | --- | --- | --- |
| **UŽDAVINIAI** | **PRIEMONĖ** | **ATSAKINGAS, VYKDYTOJAI** | **LAIKAS** | **PATVIRTINANTIS DOKUMENTAS** | **REZULTATAS, ĮVERTINIMO KRITERIJUS** |
| 2.1. Dalintis gerąją darbo patirtimi ir tobulinti pedagogų informacinių technologijų taikymo ugdyme įgūdžius. | 2.1.1. Atvirų veiklų įstaigos pedagogams organizavimas ir pristatymas ,, IKT panaudojimo galimybės ugdymo procese“ | Direktoriaus pavaduotojas ugdymui, grupių auklėtojos, priešmokyklinio ugdymo pedagogai | Balandžio, lapkričio mėn. | Metodinės grupės pasitarimų protokolas | Organizuotos 4 atviros veiklos |
| 2.1.2. Pedagogų kvalifikacijos tobulinimas ugdymo turinio kaitos, vaikų pažangos ir pasiekimų, specialiųjų poreikių vaikų ugdymo klausimais | Direktoriaus pavaduotojas ugdymui,  pedagogai | Sausio-gruodžio mėn. | Pažymėjimai. Įstaigos pedagogų dalyvavimo kursuose seminaruose registras | Patobulins kvalifikaciją ne mažiau kaip 80% pedagogų |
| 2.1.3. Gerosios darbo patirties perėmimas IKT srityje bendradarbiaujant su Dainų progimnazija | Direktorė | Vasario mėn. | Metodinės grupės pasitarimų protokolas | 4 priešmokyklinio ugdymo pedagogai įgys Smart lentos naudojimo ugdyme kompetencijų |
| 2.1.3. Mentorių naujai pradėjusiems dirbti pedagogams paskyrimas, metodinių konsultacijų teikimas | Direktorius, direktoriaus pavaduotojas ugdymui, darbo patirtį turintys pedagogai | Visi metai | Direktoriaus įsakymas dėl mentoriaus skyrimo, veiklos stebėjimo protokolai | Teikiama žodinė pagalba, konsultacijos, dalijamasi gerąja darbo patirtimi su naujai pradėjusiais dirbti pedagogais. Gerės naujų pedagogų ugdomosios veiklos kokybė |
| 2.1.4. Pedagogų parengtų priemonių ,,Smulkiosios ir stambiosios motorikos lavinimas“ pristatymas, aprobavimas | Direktoriaus pavaduotoja ugdymui, pedagogai | Sausio mėn. | Priemonių aprobavimo protokolas | Kiekvienas pedagogas, orientuojamasis į funkcionalumą ir kokybę, parengs po 1 priemonę, pasidalins su kolegomis idėjomis dėl ugdymo priemonių naudojimo |
| 2**.**1.5. Dalyvavimas nacionalinėje programoje**„Bendradarbystės erdvė: mokyklų vadovai ir pavaduotojai“** | Direktoriaus pavaduotoja ugdymui, pedagogai | Vasario – gruodžio mėn. | Sudaryta sutartis su programos rengėjais, kvalifikacijos pažymėjimai | Diegiama geroji šalies ikimokyklinių įstaigų patirtis įstaigoje, vykdoma ugdymo kaita, diegiamos iniovacijos. |
| 2.1.6. Dalyvavimas nacionalinėje ilgalaikėje kompleksinėje programoje „Darželių bendrystės erdvė: įgalinančios partnerystės link“ | Direktoriaus pavaduotoja ugdymui, pedagogai | Kovo– lapkričio mėn. | Sudaryta sutartis su programos rengėjais, kvalifikacijos pažymėjimai | 24 pedagogai patobulins vientiso, kokybiško ir inovatyvaus vaikų ugdymo kompetencijas |
| 2.2. Didinti tėvų įtraukimą į įstaigos gyvenimą, ugdymo proceso organizavimą. | 2.2.1. ,,Sveikas, darželi“ pirmosios pažinties su darželiu dienos organizavimas naujai atvykstančių ugdytinių tėvams | Direktorius, direktoriaus pavaduotojas ugdymui, lopšelio grupių auklėtojos | Gegužės mėn. | Organizuojamos dienos planas, metodinio pasitarimo protokolai | Organizuota pažintinė diena naujai atvykstančių ugdytinių tėvams ,,Sveikas, darželi“ |
| 2.2.2. Grupių renginių su tėvais, šeima organizavimas | Direktoriaus pavaduotojas ugdymui, grupių auklėtojos | Sausio – gruodžio mėn. | Metodinių pasitarimų protokolai | Organizuotas kiekvienos grupės renginys tėvams ar šeimai |
| 2.2.3. Pedagogų, tėvų, socialinių partnerių apskrito stalo diskusija „Tikslas vienas“ | Direktoriaus pavaduotojas ugdymui, metodinė grupė | Spalio mėn. | Apskritojo stalo programa | Pedagogai, tėvai, kiti socialiniai partneriai pasidalins patirtimi, aptars  prevencinių veiklų įtaką vaikų socialinių kompetencijų ugdymui |
| 2.2.4. Teminių tėvų susirinkimų organizavimas | Direktoriaus pavaduotojas ugdymui,  pedagogai | Gegužės, spalio, gruodžio mėn. | Grupių tėvų susirinkimų protokolai | Organizuoti grupių tėvų susirinkimai pasirinkta tema |
| 2.2.5. Grupių tėvų komitetų klubo sukūrimas | Direktorius | Kovo mėn. | Vadovų pasitarimų protokolai | Sukurtas grupių tėvų komitetų klubas, suplanuoti darbai |
| 2.2.6. Tėvų prijungimas prie elektroninio dienyno ,,Mūsų darželis“ | Direktorius, direktoriaus pavaduotojas ugdymui | Sausio mėn. | El. dienynas ,,Mūsų darželis“ | Tėvai naudojasi el. dienynu ,,Mūsų darželis“ , stebi savo vaikų pažangą, komunikuoja su pedagogais |
| 2.3. Plėsti bendradarbiavimo ryšius su socialiniais partneriais, susirasti naujų. | 2.3.1. Bendradarbiavimo ryšių su šalies ikimokykline įstaiga užmezgimas | Direktorius, direktoriaus pavaduotojas ugdymui | Balandžio mėn. | Bendradarbiavimo sutartis | Užmegzti bendradarbiavimo ryšiai gerosios patirties sklaidos klausimais |
| 2.3.2. Organizuotos bendros veiklos su Dainų mikrorajono švietimo įstaigomis –socialinėmis partnerėmis, su ugdytiniais dalyvauta jų renginiuose | Direktorius, direktoriaus pavaduotojas ugdymui | Vasario – lapkričio mėn. | Bendradarbiavimo su Dainų mikrorajono švietimo įstaigomis –socialinėmis partnerėmis planas | Organizuotos 2 bendros veiklos; dalyvauta ne mažiau kaip 4 renginiuose. |

**3. Tikslas: Saugių ir inovatyvių edukacinių erdvių lauke ir viduje kūrimas.**

|  |  |  |  |  |  |
| --- | --- | --- | --- | --- | --- |
| **UŽDAVINIAI** | **PRIEMONĖ** | **ATSAKINGAS, VYKDYTOJAI** | **LAIKAS** | **PATVIRTINANTIS DOKUMENTAS** | **REZULTATAS, ĮVERTINIMO KRITERIJUS** |
| 3.1. Kurti saugias lauko aplinkas, tenkinančias ugdytinių poreikius ir skatinančias jų aktyvumą, kūrybiškumą bei pažintinius gebėjimus | 3.1.1. Sveikatingumo tako įrengimas | Ūkvedys, darbo grupė | Balandžio mėn. | Ūkvedžio veiklos planas | Įrengtas sveikatingumo takas |
| 3.1.2. Žaidimų aikštelės 3 metų amžiaus vaikams įrengimas | Ūkvedys | Gegužės –rugpjūčio mėn. | Ūkvedžio veiklos planas | Įrengta žaidimų aikštelė |
| 3.1.3. Šiltnamio ir lauko lysvių priežiūra | Paskirti pedagogai ir auklėtojų padėjėjos | Balandžio – spalio mėn. |  | Prižiūrimas darželio šiltnamis ir lysvės |
| 3.1.4. Įrengtas sveikatingumo (Kneipo) takas | Ūkvedys | Birželio –rugpjūčio mėn. |  | Refleksoterapinis sveikatingumo takas su įvairaus šiurkštumo ir dygumo dangų takeliais aktyvuos vaikų imuninę sistemą |
| 3.1.5. Įgyvendinti respublikinį vaikų sveikatinimo projektą „Sveikatiada“ | Direktorius, direktoriaus pavaduotojas ugdymui, judesio korekcijos mokytojas,  pedagogai | Vasario –kovo mėn. | Sutartis su projekto organizatoriais,  projekto ataskaita | Visi įstaigos ugdytiniai ugdysis sveikos gyvensenos įpročius |
| 3.2. Šiuolaikiškai  atnaujinti vidaus edukacines erdves ir aprūpinti inovatyviomis ugdymo priemonėmis | 3.2.1. Koridoriaus remonto atlikimas | Ūkvedys | Rugpjūčio mėn. | Ūkvedžio veiklos planas | Suremontuotas vienas koridorius |
| 3.2.2. Dviejų grupių miegamųjų remonto atlikimas | Ūkvedys | Gruodžio mėn. | Ūkvedžio veiklos planas | Suremontuoti du miegamieji |
| 3.2.3. Lopšelio grupių higienos sąlygų gerinimas | Ūkvedys | Birželio mėn. | Ūkvedžio veiklos planas | Pakeista vonia lopšelio grupėje |
| 3.2.4. Grupių durų pakeitimas | Ūkvedys | Vasario –kovo mėn. | Ūkvedžio veiklos planas | Pakeistos 2 grupių durys |
| 3.2.5. Įsigyti elektroniniai mikroskopai gamtos tyrinėjimui | Direktorius, direktoriaus pavaduotojas ugdymui | Kovo mėn. |  | Įsigyti 5 mikroskopai |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_